ווקר קסלר

ווקר רוס קסלר (באנגלית: Walker Ross Kessler; נולד ב-26 ביולי 2001) הוא כדורסלן אמריקאי המשחק בעמדות הסנטר והפאוור פורוורד ביוטה ג'אז.

קריירה
קסלר נולד וגדל בג'ורג'יה. אביו ודודו היו כדורסלנים מקצועניים ששיחקו ב-NBA, וגם אחיו שיחק כדורסל כשהיה במכללה. לאחר ששיחק בתיכונים מקומיים, בחר קסלר להצטרף לקבוצת הכדורסל של אוניברסיטת קרוליינה הצפונית בצ'אפל היל. ב-10 במרץ 2021 רשם 16 נקודות, 12 ריבאונדים ושמונה חסימות בניצחון 101–59 על נוטרדאם וקבע את שיא טורניר ה-ACC לחסימות במשחק. בעונתו היחידה בקבוצה הוא העמיד ממוצעים של 4.4 נקודות ו-3.2 ריבאונדים למשחק, ובתום העונה בחר לעבור לאוניברסיטת אובורן.

ב-29 בדצמבר 2021 רשם קסלר טריפל דאבל של 16 נקודות, שיא קריירה של 11 חסימות ו-10 ריבאונדים במשחק מול אוניברסיטת המדינה של לואיזיאנה. ב-25 בינואר 2022 זכה בתואר שחקן השבוע של קונפרנס המכללות בו שיחק, לאחר הופעות מרשימות נגד ג'ורג'יה וקנטקי. קסלר קבע את שיא האוניברסיטה לחסימות בעונה, וזכה במספר פרסים, כולל בפרס שחקן ההגנה של הקונפרנס.

ב-3 באפריל 2022 הכריז על מועמדותו לדראפט 2022 ב-NBA. בדראפט נבחר קסלר בבחירה ה-22 על ידי ממפיס גריזליס והועבר בטרייד למינסוטה טימברוולבס יחד עם טייטיי וושינגטון ובחירת סיבוב שני עתידית תמורת ג'ייק לרביה. לאחר כשבועיים הועבר בטרייד ליוטה ג'אז כחלק מהטרייד הנרחב שהעביר את רודי גובר לטימברוולבס. ב-9 ביולי 2022 חתם על חוזה רוקי בג'אז.

קישורים חיצוניים

הערות שוליים

כדורסלנים אמריקאים
ג'ורג'יה: כדורסלנים
כדורסלני אוניברסיטת קרוליינה הצפונית בצ'אפל היל
כדורסלני אוניברסיטת אובורן
כדורסלני יוטה ג'אז
בחירות דראפט של ממפיס גריזליס
אמריקאים שנולדו ב-2001